CELEX: 22019A1126(02)
Language: fi
Date: 2019-10-30 00:00:00
Title: Euroopan atomienergiayhteisön ja Korean niemimaan energia-alan kehitysjärjestön välinen sopimus

26.11.2019   
               
               
                  FI
               
               
                  Euroopan unionin virallinen lehti
               
               
                  L 304/5
               
            
         Euroopan atomienergiayhteisön ja Korean niemimaan energia-alan kehitysjärjestön välinen
         sopimus
         EUROOPAN ATOMIENERGIAYHTEISÖ,
         jäljempänä ’yhteisö’, ja
         KOREAN NIEMIMAAN ENERGIA-ALAN KEHITYSJÄRJESTÖ,
         jäljempänä ’KEDO’,
         jotka katsovat seuraavaa:
         
                     (1)
                  
                  
                     KEDO perustettiin Korean niemimaan energia-alan kehitysjärjestön perustamisesta 9 päivänä maaliskuuta 1995 tehdyllä sopimuksella, sellaisena kuin se on muutettuna 19 päivänä syyskuuta 1997 Korean tasavallan, Japanin ja Amerikan yhdysvaltojen hallitusten välisellä sopimuksella.
                  
               
                     (2)
                  
                  
                     Yhteisön ja KEDO:n välillä tehdyn sopimuksen voimassaolo päättyi 31 päivänä toukokuuta 2018.
                  
               
                     (3)
                  
                  
                     Sen jälkeen, kun KEDO:n hallitus oli päättänyt lakkauttaa KEDO:n kevytvesireaktorihankkeen ja vuoden 2007 päätöksen mukaisesti hoitaa sihteeristön tehtävät merkittävästi vähemmällä henkilöstöllä ja mahdollisimman pienissä tiloissa, se päätti vuonna 2018 jatkaa KEDO:n toimintaa 31 päivän toukokuuta 2018 jälkeenkin.
                  
               
                     (4)
                  
                  
                     Sekä yhteisö että KEDO ovat ilmaisseet haluavansa jatkaa yhteistyötään, jonka tavoitteena on saattaa päätökseen kevytvesiydinreaktorihanke ja lopettaa KEDO:n toiminta asianmukaisesti,
                  
               OVAT SOPINEET SEURAAVAA:
         
            1 artikla
            Aiemman sopimuksen määräysten soveltaminen
            Ellei jossakin jäljemmässä artiklassa muuta määrätä, yhteisön ja KEDO:n välistä aiempaa sopimusta, jonka voimassaolo päättyi 31 päivänä toukokuuta 2018, sovelletaan tämän sopimuksen nojalla.
         
         
            2 artikla
            Yhteisön rahoitusosuus
            Yhteisö ei maksa rahoitusosuutta KEDO:n talousarvioon tämän sopimuksen nojalla.
         
         
            3 artikla
            Kesto
            Tämän sopimuksen voimassaolo päättyy 31 päivänä toukokuuta 2019. Se uusitaan ilman eri toimenpiteitä vuosittain vuoden ajaksi, ellei jompikumpi sopimuspuoli ilmoita toiselle sopimuspuolelle aikomuksestaan irtisanoa sopimus vähintään kuukautta ennen sen voimassaolon päättymistä. Sopimus voidaan myös purkaa välittömästi KEDO:n hallituksessa nykyisin edustettuina olevien jäsenten sitä esittäessä. Tätä sopimusta ei uusita 31 päivän toukokuuta 2021 jälkeen.
         
         
            4 artikla
            Voimaantulo
            Tämä sopimus tulee voimaan, kun yhteisö ja KEDO allekirjoittavat sen, ja sitä sovelletaan takautuvasti 1 päivästä kesäkuuta 2018.
         
         
            Tehty Brysselissä kahdentenakymmenentenäneljäntenä päivänä lokakuuta vuonna kaksituhattayhdeksäntoista, kahtena alkuperäiskappaleena
            
               
                  Euroopan atomienergiayhteisön puolesta
               
               Ditte JUUL-JØRGENSEN
            
            Tehty New Yorkissa kolmantenakymmenentenä päivänä lokakuuta vuonna kaksituhattayhdeksäntoista, kahtena alkuperäiskappaleena
            
               
                  Korean niemimaan energia-alan kehitysjärjestön puolesta
               
               David WALLACE